**Αθήνα:** 14.02.2019

**Αρ. Πρωτ.:** 291

**ΔΕΛΤΙΟ ΤΥΠΟΥ**

**Ε.Σ.Α.μεΑ.:** Στο Συνέδριο «Βιώσιμη Αστική Κινητικότητα στις Ελληνικές Πόλεις» ο Ι. Βαρδακαστάνης

Στη Λάρισα την Παρασκευή 15 Φεβρουαρίου

Στο συνέδριο «Βιώσιμη Αστική Κινητικότητα στις Ελληνικές Πόλεις» θα παρευρεθεί και θα χαιρετήσει ως επίσημος προσκεκλημένος ο πρόεδρος της ΕΣΑμεΑ και του EDF Ιωάννης Βαρδακαστάνης, την Παρασκευή 15 Φεβρουαρίου στη Λάρισα.

Ο Δήμος Λαρισαίων είναι ο πρώτος Δήμος στη χώρα που υλοποιεί Σχέδιο Βιώσιμης Αστικής Κινητικότητας (ΣΒΑΚ). Στόχος του Συνεδρίου είναι να αναδείξει την ανάγκη για έναν ολικό περιβαλλοντικό, χωροταξικό και πολεοδομικό σχεδιασμό, που περιλαμβάνει και τη διάσταση της αστικής κινητικότητας. Σημειώνεται ότι σε άλλες χώρες της Ευρώπης Σχέδια Βιώσιμης Αστικής Κινητικότητας υλοποιούνται και εφαρμόζονται εδώ και μια δεκαετία περίπου.

Εκτός του κ. Βαρδακαστάνη, στο Συνέδριο έχουν κληθεί να συμμετέχουν απευθύνοντας χαιρετισμό ή ομιλία ο Πρόεδρος της ΚΕΔΕ κ. Γιώργος Πατούλης, ο Περιφερειάρχης Θεσσαλίας και Πρόεδρος της ΕΝΠΕ κ. Κώστας Αγοραστός, ο Δήμαρχος Αθηναίων κ. Γιώργος Καμίνης, ενώ την πρώτη ημέρα του Συνεδρίου θα παρέμβει και ο Πρόεδρος της Ειδικής Μόνιμης Επιτροπής Οδικής Ασφάλειας της Βουλής, βουλευτής Ημαθίας κ. Γιώργος Ουρσουζίδης.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |